kardosdrur/scandi-wiki huggingface dataset:
Røyrvik

Røyrvik (samisk Raavrevijhke) er en fjeldkommune i Indre Namdal, Trøndelag fylke i Norge.  Kommunen grænser til Namsskogan i vest, Lierne i syd, Nordland i nord (Grane og Hattfjelldal kommuner) og Sverige i øst.
Røyrvik er en af fire kommuner, hvor Børgefjell nationalpark ligger.

Elve, fjelde og søer i Røyrvik 
Nord-Trøndelags højeste fjeld, Jetnamsklompen (1.521 moh.), ligger i nationalparken. 

Søerne Limingen og Tunnsjøen er blandt de ti største i landet.  Disse blev (sammen med Vektaren og Namsvatnet) reguleret i 1959. Andre søer er Austre Sipmeksjøen, Storgollomsvatnet, Hudningsvatnet,

Samfund 
Oprindelig var området samisk .  Efter 1800 kom enkelte nybyggere over
fra Lierne.  Samisk kombobrug blev etableret på Nyvikmoen i 1910.
Befolkningen er i dag spredt i bebyggelserne  i Namsvatnet, Huddingsdalen, Gjersvika, Nyvika og Tunnsjørøyrvik.
Kommunecenteret (skole, kirke, administration) ligger i byen Røyrvik.

Kommunen blev selvstændig i 1923 da Grong kommune blev delt.

Ved
etableringen af grubedrift i Gjersvika blev der i 1910 lavet vej over Steinfjellet.  Vejen blev i
1971 kompletteret med en 2.600 m lang tunnel.

Hovederhvervene var traditionelt landbrug og rendrift, jagt, fiskeri og fangst.
Produktion af vandkraft, samt den engang dominerende grubedrift ved Grong Gruber, 
har givet kommunen anselige koncessionsindtægter.
Turistvirksomhed og friluftsliv er blevet stadig vigtigere erhverv.

Samisk indflydelse og kultur 
Kommunen er oprindelig samisk, hvilket afspejles i 
kommunevåbnet, det traditionelle solkors «Bjijje» som symboliserer de fire verdenshjørner. 

Gudfjelløya i Tunnsjøen er kendt som gammelt offersted.  Røyrvik Bygdatun har udstilling om sydsamisk kultur.  Sommerbopladsen Johkegaske med 
restaureret stabbur (ved Namsvatnet) er fredet.

Røyrvik kirke blev indviet i 1828 under ledelse af 
præsten Hans Peter Schnitler Krag.  Indtil sin død var Ella Holm Bull (1929-2006) i gang
med værket Den samiske historie i Røyrvik og omegn.

Eksterne henvisninger 

 Røyrvik Fjeldstyre har information om jagt, fiskeri og friluftsliv.
 Oplevelser i Børgefjell
 Billeder fra kommunen 
 Kultur i Røyrvik på kortfra Kulturnett.no 

Kommuner i Trøndelag
Kommuner i Nord-Trøndelag
Børgefjell nationalpark

Børgefjell nationalpark ligger i Nordland og Trøndelag fylker i Norge. Den er på 1.447 km² (2003) og dækket områder i kommunerne Grane, Hattfjelldal, Namsskogan og Røyrvik.  Parken blev oprettet i 1963, som det andet område i Norge; Den var da omtrent 1.000 km², men blev udvidet i 1973 og igen i  2003.
Austre Tiplingan naturværnsområde på 44 km² grænser til Børgefjell Nationalpark.  

Barfjeld er den dominerende naturform.  Disse områder ligger i en højde af 300-1.700 meter over havet og udgør et grænseområde mellem arktisk fauna og den sydligere, med nord-syd grænse for en del dyre- og fuglearter.  Fjeldvåge, sneugle og kongeørn yngler her. Det samme gør den truede fjeldræv, rensdyr, ræv, brud, mår og lækat samt elg og los.
I vest er geologien præget af mørk granit og en del fjelde (Kvigtind, 1.699 meter over havet). De største søer er Simskardvatnet og Orrevatnet, af elvsystemer er der Jengelv, ligesom Namsen har sit udspring her.

Samerne rådede over områderne, indtil bosætning startede omkring år 1700. Parken er omtalt i en række artikler og bøger. En af de tidligste var af Guttorm Hansen, en af nationalparkens forkæmpere, som i artiklen Børgefjell – en nasjonal villmark, i Den Norske Turistforenings årbog (1964) gav en første lovprisning af området. Samme forening har erklæret nationalparken som hyttefri zone, men har et stinet.
Adkomst bl.a. via Namsvatnet, Hattfjelldal og fra Majavatn. I et område øst for Namsvatnet er det forbud mod færdsel i gæssenes fældningsperiode 20. juni – 25. juli.

Eksterne henvisninger 
 Pressemeddelelse om udvidelsen af Børgefjell nationalpark fra regjeringen.no
 Børgefjell nationalpark på Direktoratet for naturforvaltnings netsider 

   

Nationalparker i Norge
Nordlands geografi
Trøndelags geografi
Mario Andretti

Mario Andretti (født 28. februar 1940 i Montona d'Istria, Italien – i dag en del af Kroatien) er en tidligere Formel 1-kører. Frem til 1955 var han bosiddende i Lucca, Italien, hvorefter han fik amerikansk statsborgerskab og begyndte at køre i USAC-serien. 
Her opnåede han hurtigt resultater ved at vinde mesterskabet i både 1965 og 1966. Det efterfølgende år overgik han til NASCAR-serien, hvor han vandt Daytona 500 og for tredje gang Sebring 12-timersløb.

I 1968 fik han sin Formel 1-debut for Lotus. Allerede i sit første løb i USA sikrede han sig pole position, men opnåede ingen sejre. Dette gentog sig i 1969, hvor han dog samtidig kørte USAC-serien, som han igen vandt sammen med Indianapolis 500-løbet.

Hans første Formel 1-sejr kom i Sydafrika i 1971 og indtil i 1978 vandt han verdensmesterskabet.

Eksterne henvisninger 

 

Formel 1-kørere fra Italien
Formel 1-kørere fra USA
Kana

Kana (hebr: fuld af rør eller siv) er den by i Galilæa, hvor Jesus ifølge Johannesevangeliet under brylluppet i Kana gjorde vand til vin. 

Det er tvivl om byens beliggenhed, og der er foreløbigt foreslået fire forskellige kanditater:
	Kafar Kanna, Israel;
	Kenet-el-Jalil, Israel;
	Ain Kana, Israel;
 Qana, Libanon.
Ifølge katolsk tradition skete brylluppet i Kana i byen Kafar Kanna (ca. 5 km nordvest fra Nazaret, hvor det endda hævdes, at man har fundet den kilde, hvorfra, det vand som Jesus forvandlet, var blevet taget fra. Enkelte forskere peger på Ain Kana (14 km nord for Nazaret) som en bedre kandidat. Etymologisk set er dette mere sandsynligt.

Byen Kana nævnes  tre gange i Det Nye Testamente, alle i Johannesevangeliet (2,1-11; 4,46; 21;2).

Byer i Israel
Bibelske steder
Ursula (Den lille havfrue)

Ursula er en fiktiv skurkinde som først optrådte i Disneys animerede tegnefilm i spillefilms længde Den lille havfrue fra 1989. Den originale stemme er indtalt af skuespiller Pat Carroll, og senere dubbet til dansk af afdøde skuespiller Kirsten Rolffes. Begge stemmer er blevet brugt til figuren senere hen både til tv-serien, og originalstemmen er også blevet brugt til Playstation 2 spillet, Kingdom Hearts. 

Hun er en havheks som "hjælper" ulykkelige folk og samtidig opnår sine egene mål. Fra taljen og ovenover har hun krop som en overvægtig lillahudet, hvidhåret menneskekvinde (formet efter drag-optræderen Divine), og fra taljen og nedad har hun fangarme som en sort blæksprutte. I tv-serien Den lille havfrue var hendes slags kaldt for en Octopan.

Den Lille Havfrue

Havheksen Ursula var engang seniormedlem af Kong Triton's domhus, kongen af undervandsbyen Atlantica. Hun var oprindelidt tænkt som at skulle være hans søster, men den scene hvor dette bliver nævnt blev slettet. På grund af sin betagethed af sort magi og sit forræderi imod kongeriget, blev Ursula forvist og trak sig tilbage til sit tilflugtssted i en hemmelig hule på byens yderside med sine to muræner, Bundslam og Skidtslam. I mange år har hun overvåget byen og ventet efter sin chance for at tage hævn på Triton og overtage Atlantica's krone, og derved blive dronning af havene.

Eksterne henvisninger 

Disney-figurer
Gammel Kongevej

Gammel Kongevej er en gade, der strækker sig over 1,8 km fra Frederiksberg Rådhus og Falkoner Allé til Nyropsgade i centrum af København. Gammel Kongevej er kendt som "Frederiksbergs uofficielle hovedgade". Navnet har ændret sig flere gange i tidens løb.

Referencer 

Gader på Frederiksberg
Gader i Indre By (København)
Oluf (flertydig)

Oluf kan have flere betydninger:

 Oluf er et drengenavn.

Flere danske konger har haft navnet Oluf eller Olaf:
 Olaf (dansk konge), en dansk konge sandsynligvis med base i Hedebyegnen, der regerede sent i det 9. århundrede og tidligt i det 10. århundrede (gives almindeligvis ikke noget nummer i kongerækken).
 Oluf Hunger (Oluf 1.) var søn af Svend Estridsen og konge af Danmark 1086-1095.
 Oluf Haraldsen (visse steder benævnt Oluf 2. eller Oluf II Haraldsen) var konge af Skåneland 1140-1143 og forsøgte uden held at blive konge af Danmark.
 Oluf 2. (Oluf Håkonsen, norsk Olav IV Håkonsson, visse steder omtalt som Oluf 3.) var søn af Margrete 1. og konge af Danmark 1376-1387 og af Norge 1380-1387.

 Andre
 Oluf (biskop i Roskilde) - biskop i Roskilde 1301-1320

Se også 
 Kongerækken

Noter
Julius Bechgaard

Julius Andreas Bechgaard (22. december 1843 i København – 4. marts 1917 på Frederiksberg) var en dansk komponist. Titulær professor 1894.

Bechgaard blev bl.a. uddannet i Leipzig fra 1859-1861 og senere af Johan Christian Gebauer i København. I 1868-70 var han organist ved den katolske St. Ansgar Kirke i København, men fik i 1872 Det anckerske Legat og rejste 1872-73 i Tyskland og Italien og besøgte senere Paris. Siden levede han for og af at komponere og var ret populær og agtet i sin samtid.

Som komponist debuterede han med et hæfte Firstemmige Sange, Op. 1 i 1866 og gennem sit liv skrev han op mod 200 sange, tit i form af sangcykler. Hans ambitioner gik dog også i retning af teatret, og han skrev musik til skuespil og 3 operaer, af hvilke det dog kun var Frode, der blev opført. Hans musik var påvirket dels af Gade og dels af Robert Schumann, Wagner og Hector Berlioz.

Musikken 
 op. 1 Firstemmige Sange, Op. 1 (1866)
 op. 2 Fire Fantasiestykker
 op. 4 Trois Impromptus pour Piano
 op. 5 12 sange
 op. 6 Fantasi-Billeder (klaver)
 op. 7 Idyller (sange)
 op. 8 Lyriske Tonebilleder (klaver)
 op. 9 Sømandsliv (Sange 1872)
 op. 10 I Vaar (klaver)
 op. 11 Julerosen (Mezzo-Sopran og Baryton med Piano)
 op. 12 Paa Valpladsen (sange 1880)
 op. 13 Koncertouverture i e-mol (1878)
 op. 14 Under Lövet (sange)
 op. 15 Poésies musicales (klaver)
 op. 19 Lyriske sange af Ernst von der Recke
 op. 20 Melodier til Digte af Ernst von der Recke
 op. 21 Kvartetsange for Mandsstemmer
 op. 23 Tre Sange
 op. 27 Vaarlængsel
 op. 58 Lys og Skygge (sange)
 op. 59 Naturbørn (sange)
 op. 60 Fire Sange for en dyb Stemme

 Symfoni i D-dur (1883)
 Strandby Folk (skuespil af Drachmann 1883)
 Frode (opera 1893)
 Conradino (opera)
 Dødens Gudsøn (opera)
 Kender du Danmark (sang)
 Poesier af Thor Lange: Hefte I-II

Kilder m.m. 
 Dansk biografisk Leksikon 1979
 Gerhardt Lynge: Danske komponister i det 20. århundredes begyndelse (1917)
 
 Operaen Frode i klaverudgave
 Kender du Danmark
 Trykt musik i Det kgl. Bibliotek
 Materialer i Statsbiblioteket
 Billede af Bechgaard 

Komponister fra Danmark
Danskere i 1800-tallet
Danskere i 1900-tallet
Titulære professorer fra Danmark
Personer i Dansk Biografisk Leksikon
Personer i Kraks Blå Bog (afdøde)
Personer fra København
Lagting (flertydig)

Lagting  er et navn der bliver brugt i flere sammenhænge:
 Lagtinget på Færøerne.
 Lagting (Norge) – var middelalderens ting i Norge.
 Lagtinget (Stortinget), var indtil 2009 et af det norske Stortings afdelinger ved behandling af lovforslag og rigsretssager.
 Ålands lagting er Ålandsøernes parlament siden 1993. I 1922-1993 var navnet landstinget.
NiMH-akkumulatorer med lav selvafladning

I 2005-2007 kom der flere NiMH-akkumulatorer med lav selvafladning (LSD NiMH – low self-discharge NiMH battery) også kaldet Ready-to-use-batterier, fordi de netop er klar til brug lige efter udpakning uden yderligere opladning. LSD NiMH-akkumulatorer fås i størrelserne AAA, AA, C og D. De sete C og D LSD NiMH har dog kun haft samme kapacitet som AA-cellerne.

Der findes C og D LSD NiMH med fuld kapacitet, men de sælges kun få steder.

Der findes også LSD-NiMH E-blok akkumulatorer med 7 interne celler.

Kendetegn 
Det specielle ved denne nye type genopladelige batteri er, at det har en meget lille selvafladning. Hvor almindelige genopladelige NiMH-batterier forholdsvist hurtigt taber strømmen, også når de ikke bruges, så taber den nye type betydeligt mindre.

Over en periode på 6 måneder holder LSD NiMH på op til 90% af opladningen – 80% er realistisk, hvilket svarer til 20% tab.

 
Men selvafladningen er stærk temperaturafhængig. 

Almindelige NiMH-akkumulatorer taber 5-20% den første dag og taber derefter eksponentielt ca. 0,5-4% af ladningen per dag afhængig af opbevaringstemperaturen,

 
17% tab per måned svarer til ca. 0,6% per dag: (%), eller ca. mellem 0,5-1% om dagen. LSD NiMH derimod taber som tidligere nævnt ca. 20% over 6 måneder, hvilket svarer til ca. 0,12% per dag: (%).

NiMH-akkumulatorer med lav selvafladning kan langt de fleste steder erstatte brunstenbatterier og alkalinebatterier i f.eks. ure, transistorradioer, kameraer og fjernbetjeninger.

Liste over NiMH-akkumulatorer med lav selvafladning 

Sorteret efter firma og dernæst produkt:
 AccuPower AccuLoop
 Ansmann maxE
 Conrad Electronic Endurance 
 Duracell ActiveCharge
 Duracell Pre-charged
 Gold Peak ReCyko
 Hähnel Synergy
 Kodak Pre Charged
 Maha Powerex Imedion
 Nexcell EnergyON
 Panasonic INFINIUM og Evolta
 Panasonic R2
 Rayovac Hybrid
 (GE/)Sanyo Eneloop
 Sony CycleEnergy
 Titanium Enduro 
 Tecxus Ready to Use
 Uniross Hybrio
 VARTA Consumer Batteries Ready2Use
 Vapextech Instant

Kilder/referencer 

Genopladelige batterier
Amagermad

En amagermad (eventuelt også amagersandwich) er en egnsret fra Amager, bestående af et stykke rugbrød med smør eller pålæg klappet sammen med et stykke franskbrød (hvedebrød). 

Maden spises ofte med franskbrødet nederst; men det er omstridt. En foreslået teori er, at der på et tidspunkt blev set ned på at spise hvidt brød om søndagen, og når det hvide brød var nederst, kunne Gud ikke se det.
En anden teori er, at det hollandske rugbrød var porøst, og hvedebrødet var nødvendigt for at holde sammen på maden.

I dag kan en amagermad også betyde en sandwich med rugbrød og franskbrød med pålæg imellem. 

I Jylland kaldes en variant med smør og brun farin mellem brødskiverne for en hamborgermad. På visse vestjyske dialekter hedder samme variant en kjærestmelmad (= "kæreste-mellemmad").

Referencer 

Mad fra Danmark
Mad
Egnsretter
Sandwich
Smørrebrød
A Viking Saga

A Viking Saga – Son of Thor  er en dansk-amerikansk film fra 2008, skrevet, instrueret og finansieret af den dansk-amerikanske Michael Mouyal, der her fik sin spillefilmdebut. Den er optaget i Danmark med danske skuespillere, heriblandt Peter Gantzler og Ken Vedsegaard.

Filmen blev lanceret i april 2008 på den amerikanske First Take Film Festival hvor Michael Mouyal vandt Best Independent Filmmaker og filmen vandt Best Musical Score, derefter spillede den på Bare Bones International Film Festival, hvor den vandt en 2. plads i kategorien Best Feature – Family Film. Den har endvidere vundet den "The Accolade Trophy" for dens klipning samt Best Foreign Film på Washougal International film festival. Det var filmens femte pris foruden de to nomineringer for Best Picture.

Filmen blev i Danmark vist i biograferne den 24. oktober – 2. november 2008, og udkom på dvd den 4. november 2008.

Handling 

Som 10-årig oplever vikingedrengen Helgi, at hans fødeby jævnes med jorden, og hans familie myrdes. Det lykkes ham at slippe væk, før han lider samme skæbne, og han vokser op hos sin onkel, Rurik, der opdrager Helgi som sin egen. Ruriks biologiske søn føler sig truet af Helgis tilstedeværelse og ud af kampen om faderens opmærksomhed vokser et had mellem de to brødre. På togt mange år senere møder Helgi sine forældres bødler, og fortidens smerte udløser et uundgåeligt opgør.

Medvirkende 
 Ken Vedsegaard som Oleg
 Peter Gantzler som Askold 
 Kim Sønderholm som Dir
 Julie Ølgaard som Lena
 Ida Marie Nielsen som Unge Lena
 Neel Rønholt som Dagmar
 Kenneth Carmohn som Svein
 Erik Holmey som Rurik
 Hans Henrik Clemensen som Timothy
 Alexandre Willaume-Jantzen som Oyvind

Uautoriseret trailer 
Filmen blev oprindeligt kendt gennem en uautoriseret trailer, der opnåede en vis kultstatus på grund af sin amatøragtige og dermed ufrivilligt komiske fremtræden.

Skuespilleren Alexandre Willaume-Jantzen udtalte sig i den forbindelse negativt om projektet i flere medier, bl.a. Den 11. time (16/4-07), hvor også den uautoriserede trailer blev vist. Han fortalte, at produktionen virkede amatøragtig, men at skuespillerne gennemførte projektet, fordi de efterhånden syntes, det var sjovt, og for ikke at svigte instruktøren.

På baggrund af traileren sammenlignede flere medier filmen og dens instruktør med henholdsvis Reptilicus og Edward D. Wood jr., dog uden at nogen havde set filmen, der stadig var i postproduktion.

Kilder 
 Interview i Den 11. time  
 
 
 Diskussion af fænomenet på Luftskibet

Noter

Eksterne henvisninger 
 
 

Dramafilm fra USA
Dramafilm fra Danmark
Amerikanske film fra 2008
Dansksprogede film
Engelsksprogede film
Film fra Danmark (administrationskategori)
Danske film fra 2008
Øjebæ

Øjebæ er en betegnelse for noget, der er grimt at se på. Udtrykket bruges ofte om arkitektoniske makværker: Grimme bygninger, forkert placerede bygninger, dårlig vedligeholdelse eller dårlig renovering osv.

Bygningsværker, der er blevet kaldt øjebæer:
 HT-terminalen på Rådhuspladsen i København
 Holbæk Mega Center.
 Odense Banegård Center

Se også 
 Skønhed
 Æstetik

Referencer 

Slang
Æstetik
Rugbrødsgrænsen

Rugbrødsgrænsen er en imaginær og diffus grænse, der går tværs gennem Europa i østlig-vestlig retning: I dag går den fra den Engelske Kanal, midt gennem Nederlandene, ca. midt i Tyskland og langs Tjekkiets og Slovakiets grænser mod Ungarn og derfra gennem Ukraine og Rusland til Uralbjergene. Syd for "grænsen" er rugbrød ikke almindeligt udbredt; her findes stort set kun hvidt brød (hvedebrød), men nord for "grænsen" er rugbrød almindeligt.

Grænsen skyldes i vidt omfang bitter nød: Efter klimaforringelsen i jernalderen var dyrkningen af hvede meget besværlig og udbyttet usikkert. Derfor valgte man i stedet at dyrke rug, som er en langt mere hårdfør kornsort. Rugbrødsgrænsen er i første omgang bestemt af de historiske klimaforhold i det nordlige Europa. I anden omgang er den dog også bestemt af kulturelle forskelle.

Selv om man har fundet arkæologiske spor af rug, som stammer fra de romerske provinser ved Rhinen, Donau og på de Britiske Øer, afviser Plinius den Ældre denne kornsort og skriver, at det "er meget ringe føde og kun tjener til at undgå sultedøden". Videre nævner han, at man blander hvede i rug, "for at mildne dets bitre smag, og selv i så fald er det yderst ubehageligt for maven".

Gennem forhistorisk tid og middelalderen var det de germanske og slaviske folk, der dyrkede og spiste rug, og endnu i dag følger rugbrødsgrænsen i store træk sproggrænsen overfor de romanske folk. Det skal dog nævnes, at rugbrød ikke længere er en almindelig spise i Storbritannien, og at det kun er hos befolkningen i nogle af de nederlandske provinser, at rugbrød indgår i den daglige kost.

Kilder 
 Rugbrødsgrænsen omtales blandt andet i
 Weekendavisen, 1. 9. 1996, 2. sektion Kultur, side 9, "Rugbrødsgrænse og kartoffelbælte" af Merete Reinholdt
 Berlingske Tidende, 29. 4. 2000, 1. sektion, side 11, "Syd for høflighedsgrænsen" af Charlotte Harder
 Kjersgaard, Erik (1978): Mad og øl i Danmarks middelalder, København: Nationalmuseet, , pp. 128

Madkultur
Kulturhistorie
Dracæna

Dracæna eller drageblodstræ (Dracaena) er en slægt med ca. 40 arter, som er udbredt i Afrika (med nærliggende øer), Sydasien og Mellemamerika. Det er stedsegrønne, sukkulente træer og buske. Arterne i den tidligere selvstændige slægt, Pleomele er nu anbragt her. og slægten Sanseviera er meget nærststående.

Dracæna har stive, helrandede, læderagtige blade. Blomsterne er samlet i åbne stande, som sidder på selvstændige skud. Alle arter har et specielt dannelsesvæv i stammer og grene, som bruges til tykkelsesvækst. Vævet er helt forskelligt fra det, man finder hos de tokimbladede planter, og det kaldes dracænaagtigt tykkelsesvæv. Dette væv findes også hos Agave-familien og Xanthorrhoeaceae.

Her omtales kun de arter, som ses i Danmark, eller som danske turister kan støde på under rejser i Syden.

 Dracaena fragrans, se Duftdracæna
 Bambusdracæna (Dracaena sanderiana)
 Buskdracæna (Dracaena surculosa)
 Bånddracæna (Dracaena marginata)
 Drageblodstræ (dracaena draco) (Dracaena draco)
 Duftdracæna (Dracaena concinna)
 Zigzagdracæna (Dracaena reflexa)

Note

Planteslægter
Musetorn-familien
Franskbrød

Franskbrød er en dansk betegnelse for hvidt hvedebrød. Navnet stammer ifølge Den Danske Ordbog fra tysk Franzbrot og skyldes at spisning af hvedebrød kom til det danske sprogområde fra blandt andet Frankrig.

Da man i 1800-tallet begyndte at dyrke hvede, blev det muligt at bage hvedebrød. Hvedebrød blev dog mest serveret til gilder og finere sammenkomster.

Tidligere kaldte man faktisk franskbrød for "kage", som oprindelig betød hvedebrød eller brød af sigtet mel.

Ens dialekt kan dog have betydning for, hvilken betydning man lægger i ordet "kage". På jysk betød det "brød", dog i forskellige variationer, men på Fyn blev "kage" også navnet på de hvide melboller, der findes i suppe. På sjællandsk dialekt sagde man: [vi:ðkau] (hvedekage), især om det hjemmebagte.

Se også 

 Rugbrødsgrænsen
 Franskbrødsand

Noter

Referencer 

Hvedebrød
NV-lande

NV-lande står for nye vækst lande.

Nogle af de lande som kaldes NV-lande er (pr. 2007):
 Kina
 Malaysia
 Thailand
 Vietnam
 Indonesien
 Filippinerne

International økonomi
World Triathlon Corporation

World Triathlon Corporation er organisationen bag Ironman-stævnerne.

Ligeledes arrangerer WTC Ironman® 70.3 serien, hvor der konkurreres på 1,9 km svømning, 90 km cykling og 21 km løb.

Ekstern henvisning 
 Ironman.com

Svømmesportsorganisationer
 
Organisationer fra USA
Internationale sportsorganisationer
Cykelsportsorganisationer
Løbesportsorganisationer
Prinsesse Thyra

Prinsesse Thyra har flere betydninger:

 Prinsesse Thyra (1853-1933) – Prinsesse af Danmark datter af Christian 9.
 Prinsesse Thyra (1880-1945) – Prinsesse af Danmark datter af Frederik 8.
Tom Green

Michael Thomas Green (født 30. juli 1971) bedre kendt som Tom Green er en canadisk komiker og tidligere rapper. Han startede inden for showbusiness med at lave rapmusik i gruppen Organized Rhyme. I midthalvfemserne fik han tv-programmet The Tom Green Show, som blev vist på MTV. Efterfølgende har han medvirket i flere spillefilm, bl.a. Charlie's Angels, og Road Trip. Efter det lavede han sin egen film Freddie Got Fingered. Mellem 2013 til 14 var han vært for showet Tom Green Live.

Filmografi 
 The Chicken Tree (1998) 
 Clutch (1998) 
 Something Smells Funny (video) (1999) 
 Superstar (1999) 
 Road Trip (2000) 
 Charlie's Angels (2000) 
 Freddy Got Fingered (2001) 
 Pirates of Silicone Valley (2001) 
 Stealing Harvard (2002) 
 The True Meaning of Christmas Specials (2002) 
 Grind (2003) 
 Bob the Butler (2005)

Eksterne henvisninger 

 
 

Rappere fra Canada
Musikere fra Canada
Komikere fra Canada
Filmskuespillere fra Canada
Tv-værter
Internetpersonligheder fra Canada
Modtagere af Golden Raspberry Awards
Computerspilsudvikler

En computerspilsudvikler, er en virksomhed eller en person, der står for udvikling af computerspil – med andre ord den del af arbejdet med et sådant spil, der ligger før spillets udgivelse. Udgivelsen står en computerspilsudgiver for. Efter udgivelsen af spillet kan computerspilsudvikleren fortsætte arbejdet gennem opdateringer og udvidelser.

Et computerspil grundlægges almindeligvis med et designdokumentet.